《中秋夜颐和园直庐 其二》
清代·陈遹声

枯莲摇碧漪，冷露瑟金井。秋寒鹊高飞，风紧鹤知警。

水自玉泉来，到地声始静。清波摇帘隙，万籁澄秋景。

宣室未可议，闭门杜造请。天阶凉如水，夷旷绝人境。

开窗延晓色，残柳梳月影。

作者简介：陈遹声，字蓉曙，诸暨人。光绪丙戌进士，改庶吉士，授编修，历官四川川东道。有《畸园老人诗集》。